Küssaberg

**Küssaberg** (uff Hochdütsch genau glych) isch e Gmeind im dütsche Landchreis Waldshüet, Bade-Württeberg.

## Geografy

Küssaberg litt uff 327 bis 442 Meter über de NHN; d Küssaburg-Ruine uff über 600 Meter. De Ort isch diräkt am Hochrhy in de Mitti zwüsche Basel und em Bodesee, öbbe acht Kilometer vo de Chreisstadt Waldshüet-Dienge entfärnt.

D Gmeind gränzt im Norde an Lauchrige, im Oste an Chlettgau und Hochetenge am Hochrhy, im Süde an d Aargauer Gmeinde Mellike, Räkige, Bad Zurzach und Riete und im Weste an d Chreisstadt Waldshüet-Dienge.

Dè högscht Pungt vo dè Gmeind Küssabärg isch dè Küssabärg sèlber, dè gröscht Höger vum weschtlichè Hälfti vum Chlynè Randè, dè Küssabärg lyt uff èrè Höchi vo .

### Gmeindegliiderig
D Gmeind Küssaberg bstoht uss de ehemolige Gmeinde Bechterschbohl *(Bechtersbohl),* Dangstette *(Dangstetten),* Kadelburg *(Kadelburg),* Chüssich *(Küßnach),* Räckige *(Reckingen) *und Rhyne *(Rheinheim)*. Sälli sin bis in d 1970er-Johr selbständig gsi.

Zu de ehemolige Gmeind Bechterschbohl ghöre s Dorf Bechterschbohl und d Höf Eichhalde und Küssaberg. Zu de ehemolige Gmeind Dangstette ghöre s Dorf Dangstette und s Ghöft Geißerehof. Zu de ehemolige Gmeind Chüssich ghöte s glychnamig Dorf und d Höf Alkehof, Hauackerhof, Markhof, Rohrhof und Stüdlihof. Zu de ehemolige Gmeinde Reckinge und Rhyne ghöre jewyl numme di glychnamige Dörfer.

Im Gebiet vo de ehemolige Gmeind Dangstette litt d Wiestig Riffehuse. In de ehemolige Gmeind Chüssich ihrem Gebiet litt di abgangeni Ortschaft Haslehof.

## Gschicht
### Archäology
E überregionali Bedütig hät s Römerlager bi Dangstette, wo 1967 entdeckt worre isch und wo under anderem Soldate vo de Legion XIX Augusta stationiert gsi sin, wo spöter bi de *[[Varusschlacht]]* undergange isch. De Usgräber, de Gerhard Fingerlin, datiert s Lager in d Zit vo 15 v.e.Chr. bis 9/8 v.e.Chr. und bringt's mit em Alpefäldzug vom Drusus und em Tiberius in Verbindig. E neueri Bearbeitig vo de Fynkeramik durch d Katrin Roth-Rubi legt e bitz e älteri Datierig noch (20-11 v.e.Chr.); de Fundbstand überlappt sich zitlig lycht mit em Römerlager Oberade.

De Name vo de Gmeind leitet sich vo de Burgruine Küssaburg her, wo hoch über em Ort friehner emol s Hochrhydal beherrscht hät.

Bis 1805 isch d Gmeind e Deil vo de Landgrafschaft Chlettgau gsi, numme Kadelburg isch e üssers Amt vo de Grafschaft Bade gsi. 1805 sin Kadelburg und de Chlettgau an Bade zum Amt Waldshüet cho. Im Johr 1907 isch mit de Rhybruck e Stroßeverbindig in d Schwiz hergstellt worre.

### Rümligi Entwicklig vom Gmeindegebiet
D Gmeind Küssaberg isch am 1. Januar 1973 durch de Zämmeschluss vo de Gmeinde Dangstette, Kadelburg, Chüssich, Reckinge und Rhyne entstande. Am 1. Januar 1975 isch d Gmeind Bechtersbohl uff Küssaberg ygmeindet worre.

## Bolitik
D Gmeind isch de Sitz vom Gmeindeverwaltigsverband Küssaberg, wo Küssaberg und Hochetenge am Hochrhy dezüeghöre.

### Wahle
Ergebnis vo dr Landdagswahle sit 2006: 

1 2006: WASG, sit 2011: Die Linke

### Wappe vo de friehnere Gmeinde
Küssaberg bstoht uss 6 Ortsdeil.


Datei:Wappen Dangstetten.png|Dangstette 
Datei:Wappen Kadelburg.png|Kadelburg 
Datei:Wappen Kuessnach.png|Chüssich
Datei:Wappen Reckingen.png|Reckinge 
Datei:Wappen Rheinheim.png|Rhyne 
Datei:Wappen Bechtersbohl.png|Bechtersbohl


### Partnerschafte
Küssaberg hät partnerschaftligi Beziehige zu
* La Talaudière ()
* Küssnacht am Rigi ()
* Pfaffroda (Sachse)

## Seheswürdigkeite
Im Ortsdeil Kadelburg isch d Wallburg Kadelburg; si wird au "Castelburg" oder "Kadilburck" gnännt.

## Suschtiges
Z Küssaberg gits e regionali Internet-Zytig und die nännt sich *„Hierzuland“*. Sie isch fir d Region Chläggi und de ganz Oste vum Landchreis Waldshuet, also d Gmeinde Lottstette, Dettikofe, Klettgau, Hochetenge am Hochrhy und Küssaberg.

## Literatur
* Gerhard Fingerlin: *Dangstetten I: Katalog der Funde (Fundstellen 1 bis 603).* Forschige und Bricht zu de Vor- und Friehgschicht vo Bade-Württeberg 22. Konrad Theiss Verlag, Stuttgart 1986.
* Gerhard Fingerlin: *Dangstetten II: Katalog der Funde (Fundstellen 604 bis 1358).* Forschige und Bricht zu de Vor- und Friehgschicht vo Bade-Württeberg 69. Konrad Theiss Verlag, Stuttgart 1998.
* Katrin Roth-Rubi: *Dangstetten III: Das Tafelgeschirr aus dem Militärlager von Dangstetten.* Forschige und Bricht zu de Vor- und Friehgschicht vo Bade-Württeberg 103. Konrad Theiss Verlag, Stuttgart 2006.

## Weblink

* www.kuessaberg.info/ - offiziälle Netzufftritt

## Fueßnote